Montfort-domo (Feldkirch)

Montfort-domo (germane: Montforthaus) estas kultura kaj kongresa centro en Feldkirch, Aŭstrujo, situante ĉe la rando de la mezepoka kerno. Post ampleksa aliaranĝo ĝi denove inaŭguriĝis en januaro 2015. Nomdoninto estas la senjoroj de Montfort kiu ankaŭ en Feldkirch de la 12-a jarcento posedadis. La arĥitekto Lois Welzenbacher kreis en 1925/26 furorantan festan kaj foiran halon je la placo Lenohardsplatz. Tio fariĝis pro la granda Vorarlberga meti-ekspozicio en 1927. Inaŭguro eblis jam en aŭgusto 1926 per kunveno de vorarlbergaj kantistoj. La lokanoj nomis ĝin ankaŭ Volkshalle, do Popolan halon. Ĝian eostan parton, kun du konusaj turoj, oni utiligis de 1933 kiel kinejon Tonhallenkino. Post Anschluss ene estis foinejo kaj lazareta deponejo. En 1945, la francaj okupantoj uzis ĝin kiel internigejon por militkaptitoj. En julio la tuto brulkonsumiĝis. Restaŭrita versio malfermiĝis en 1975 sub la nomo Stadthalle. Duan alikonstruon ĝi ĝuis en 1990, kun paralela nomŝanĝo je Montforthaus. Kiam komence de la 21-a jarcento klaris ke tria restaŭrado estu tro multekosta rilate al la atendebla rezulto decidiĝis de ĉiuj politikistoj kompleta novkonstruo. Konkurson gajnis la berlinanoj Hascher Jehle Architektur kaj bludencaj Mitiska Wäger. Inter oktobro kaj decembro 2012 la malkonstrulaboroj efektiviĝis. Meto de la fundamenta ŝtono estis en aprilo 2013; finkonstruiĝo estis en novembro 2024 kaj en la 2.1.2015 en ĉeesto de la vorarlberga ministroprezidento Markus Wallner kaj urbestro Wilfried Berchtold. La tuton ampleksis entute 37 kvadratmetrojn kaj 1150 sidlokojn en la Granda salono de Montforthaus. Kun samtempe starantoj sume tri miloj da personoj povas ĉeesti. La Malgranda salono povas bonvenigi ĉ. 270 personojn. Krome ekzistas kvar seminariaj ejoj, teretaĝe restoracio (kun teraso) kaj subtera parkejo. Alia utiliganto estas la municipa turisma informburoo. La ekstero estas tradicia konstrumetodo kun regiona marmoro. La internaj salonoj povas laŭbezone unuiĝi aŭ disiĝi. Inter 2015 kaj 2017 estis aljuĝita diversaj premioj al la realigintoj de Monforthaus, nome: Klimaktiv Gold für Nachhaltigkeit, Österreichischer Staatspreis DESIGN, Vorarlberger Hypo-Bauherrenpreis, PILGRAM – Preis für Architektur und Naturstein, ICONIC Awards, Deutscher Lichtdesign-Preis, Österreichischer Staatspreis Architektur und Nachhaltigkeit. Eksteraj ligiloj hejmpaĝo Notoj